सीकर। साल के अंत में अवकाश पूरे करने की कवायद में एसके अस्पताल के आधे डॉक्टर पर छुट्टी पर हैं। 12 डॉक्टरों ने लंबे अवकाश के लिए आवेदन दिया है। 10 आकस्मिक अवकाश की अर्जी देकर छुट्टी पर चले गए है। इनके अलावा अन्य कई और कारण बताकर गए हैं। वहीं हर दिन एक दर्जन डॉक्टरों का डे-ऑफ भी रहता है। एसके अस्पताल में 67 डॉक्टर हैं, जिनमें से फिलहाल 34 अवकाश पर हैं।
पीएमओ के सामने चुनौती है कि अब भी डॉक्टर अवकाश की अर्जी दे रहे हैं। आखिर विशेषज्ञ डॉक्टरों की जिम्मेदारी किसे दी जाए। यह समस्या साल के अंत में डॉक्टरों द्वारा बचे आकस्मिक-उपार्जित अवकाश लेने के कारण बढ़ी है। अवकाश पर जाने वाले विशेषज्ञों डॉक्टरों में ऑर्थोपेडिक, बच्चा रोग, साईकेट्रिस्ट, सर्जरी, स्कीन, ईएनटी और गायनिक आदि विंग से हैं।
साल के अंत में छुट्टी पूरी करने की कवायद में बनी यह स्थिति
मनोचिकित्सक | दो डॉक्टर हैं, जिनमें एक मेडिकल अवकाश है। दूसरे को कैंप में लगा रखा है।
आर्थोपेडिक | चार डॉक्टर हैं, जिनमें से एक डॉक्टर पर ड्यूटी पर हैं। अन्य छुट्टी पर हैं।
सर्जरी | पांच डॉक्टर हैं। सिर्फ एक डॉक्टर आ रहे हैं। बाकी अवकाश पर हैं।
गायनिक | 10 डॉक्टर हैं। चार ड्यूटी पर हैं और छह ने अवकाश ले रखा है।
शिशु रोग | 9 डॉक्टरों में से चार ने छुट्टी ले रखी है।
मेडिसीन | 4 विशेषज्ञ डॉक्टर हैं। इसके अलावा कई मेडिकल ऑफिसर भी हैं। इनमें से कई डॉक्टरों ने अवकाश ले रखा है।
(इनके अलावा भी कई विंग हैं। भास्कर ने यह जानकारी अस्पताल से जुटाई है।)
परेशानी
आउटडोर में नहीं मिल रहे विशेषज्ञ डॉक्टर, भर्ती मरीजों को भी दिक्कत | एसके अस्पताल के प्रबंधन ने विशेषज्ञों डॉक्टरों के अवकाश पर होने से मेडिकल ऑफिसरों को जिम्मेदारी दी है। लेकिन, बाहर से आने वाले मरीजों को ज्यादा दिक्कत हो रही है। उदाहरण के लिए खंडेला या अन्य क्षेत्र के सामुदायिक अस्पताल से विशेषज्ञ डॉक्टर की सलाह के लिए जिला अस्पताल भेजा जाता है तो उसे परेशानी होती है। ऐसे में बाहर निजी डॉक्टर या जयपुर जाना पड़ता है।
आउडटोर में विशेषज्ञ डॉक्टर से मिलने आए थे, लेकिन काफी देर तक इंतजार के बाद भी वह डॉक्टर नहीं मिले, जिनसे दवा लिखवानी थी। अब उनके आने पर दुबारा दिखाने आएंगे।
- महेश कुमार (गुहाला), सुनील सैनी (झुंझुनूं), अरूण यादव (गुहाला) ने बताया
1300
मरीज एसके अस्पताल में इन दिनों हर दिन विशेषज्ञों से परामर्श के लिए आ रहे हैं। जबकि सामान्य दिनों में 1100 होती हैं संख्या।
150
मरीज हर दिन अलग-अलग वार्डों में भर्ती रहते हैं, जिन्हें भी विशेषज्ञ सेवाओं की जरूरत होती है।
...और वॉट्सएप पर अवकाश की अर्जी
अधिकतर विशेषज्ञ डॉक्टर अवकाश पर हैं। पीएमओ की चुनौती लगातार बढ़ रही है। क्योंकि शुक्रवार को एक डॉक्टर ने पीएमओ को वॉट्स एप पर ही लीव की अर्जी भेज दी। पीएमओ ने डॉक्टर को डॉक्टर को सलाह दी कि आप ही बताओ कैसे व्यवस्था बनाएं? सूत्रों का कहना है कि पीएमओ के सामने ऐसे ही केस सामने आ रहे हैं।
कई विशेषज्ञ चिकित्सक आकस्मिक और उपार्जित अवकाश पर हैं। व्यवस्था बनाने के लिए अन्य डॉक्टरों को अतिरिक्त जिम्मेदारी दी जा रही है। मरीजों को किसी भी सूरत में परेशान नहीं होने दिया जाएगा। अभी तक मेरे सामने परेशानी का केस नहीं आया है।
डॉ. एसके शर्मा, पीएमओ
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva kas_Deva hin_Deva hin_Deva awa_Deva unk hin_Deva unk hin_Deva hin_Deva hin_Deva hin_Deva bho_Deva